Joël Perrault. Joël Perrault () (1983-yil 6-aprelda tugʻilgan) — kanadalik sobiq professional xokkey oʻyinchisi boʻlib, u butun xokkeychilik faoliyati davomida Milliy Xokkey Ligasida (NHL) jami 96 oʻyin oʻtkazgan. Oʻyin faoliyati. Joël Perrault 2001-yilgi NHL kirish loyihasida 137-oʻrindagi tanlov asosida „Mighty Ducks of Anaheim“ xokkey klubi safiga qoʻshildi. Professional boʻlganidan soʻng, Joël Perrault Amerika Xokkey Ligasida (AHL) „Cincinnati Mighty Ducks“ va „Portland Pirates“ xokkey jamoalarida ikki mavsum oʻtkazdi va 2006-yil 9-martda Sean OʻDonnell evaziga „Phoenix Coyotes“ xokkey klubiga almashtirildi. 2007—2008-yillarda Joël Perrault „Coyotes“ xokey klubi uchun 49 oʻyinda 17 ochko toʻpladi. Keyingi ikki mavsumda Joël Perrault „Phoenix“ klubida qoldi. 2010-yil 11-mayda Joël Perrault Shveysariya jamoasi „EV Zug“ xokkey klubi bilan shartnoma imzoladi. NHL qiziqishlari uchun oʻtish sharti kiritilgandan soʻng, Joël Perrault „EV Zug“ klubi bilan ishlashni rad etdi va 2010-yil 1-iyulda „Vancouver Canucks“ xokkey kluib bilan bir yillik shartnoma imzoladi. 2011-yil 28-fevralda Joël Perrault (2012-yilgi NHL kirish loyihasida uchinchi raund tanlovi bilan birga) Maxim Lapierre va MacGregor Sharp evaziga „Anaheim Ducks“ xokkey klubiga almashtirildi. 2011-yil 5-may kuni Joël Perrault 2011—2012-yilgi mavsum uchun „SCL Tigers“ xokkey klubi bilan bir yillik va ixtiyoriy ikkinchi yillik shartnomaga rozilik berdi. 18-noyabr kuni Joël Perrault „HC Ambri-Piotta“ xokkey klubi bilan mavsumning qolgan qismi uchun bir yillik shartnoma imzoladi. 2012-yil 20-iyulda Joël Perrault 2012—2013-yilgi mavsum uchun Finlandiya SM-ligasi vakili „HIFK“ xokkey klubi bilan shartnoma imzoladi. 2015-yil dekabr oyida Joël Perrault 2015—2016-yilgi mavsumning qolgan qismida Fransiya Ligasi Magnusning „Dragons de Rouen“ xokkey klubi bilan shartnoma imzoladi. Joël Perrault „Rouen“ xokkey klubiga Fransiya chempionati, Fransiya kubogi musobaqasi hamda IIHF Kontinental kubogi musobaqasida gʻalaba qozonishga yordam berdi. Joël Perrault 2016-yilning mart oyida mavsum oxirida professional xokkeydan nafaqaga chiqdi.